Wagneri mäss

Wagneri mäss oli Wagneri rühmituse juhi Jevgeni Prigožini algatatud relvastatud mäss Venemaal 23.–24. juunil 2023. aastal. 23. juuni õhtul tegi Jevgeni Prigožin avalduse ja teatas, et Vene väed sooritasid raketirünnaku tema palgasõdurite laagrile Ukrainas. Kas nimetatud rünnak tegelikult aset leidis on senini ebaselge. Ööl vastu 24. juunit sisenesid Wagneri eraarmee väeosad (Prigožini väitel 25 000 meest, analüütikute hinnangul 8000 – 10 000) vastupanu kohtamata Ukrainast Venemaa territooriumile. FSB kuulutas Prigožini tagaotsitavaks ja süüdistas teda riigireetmises. Prigožin teatas, et tema rühmituse väljaastumise näol ei ole tegemist riigipöördekatsega, vaid üksnes "marsiga õigluse nimel". Oma Telegrami kanalile postitatud 30-minutilises videos kummutas Prigožin väited, et Ukraina armee kavatses 2022. aasta veebruaris alustada pealetungi Venemaa kontrolli all olevatele aladele Ida-Ukrainas. Prigožin ütles: „Kaitseministeerium üritab avalikkust ja presidenti petta ning hämab, et Ukraina poolelt oli meeletu agressiooni tase ja nad kavatsesid meid rünnata koos kogu NATO-ga. /.../ Erioperatsioon algas hoopis teisel põhjusel.“ 24. juunil sisenesid Wagneri üksused rasketehnikaga Doni-äärsesse Rostovisse ning hõivasid Lõuna sõjaväeringkonna staabihoone. Samal ajal suundus teine väegrupp Voronežisse. Mõlemad linnad hõivas Wagner vastupanu kohtamata. Moskvas, Moskva oblastis ja Voroneži oblastis kehtestati terrorismivastased meetmed. Voroneži oblastis jäeti ära kõik avalikud üritused. Venemaa president Vladimir Putin tegi hommikul telepöördumise, milles nimetas Wagneri palgasõdurite ja nende juhi Jevgeni Prigožini riigivõimu vastu väljaastumist noa selga löömiseks ning ütles, et kõik võimu vastu astujad saavad karistatud. Moskva linnapea Sergei Sobjanin kuulutas esmaspäeva, 26. juuni Moskvas töövabaks päevaks. Tööpäev on üksnes valitsusasutustel, katkematu tootmisega ettevõtetes, kaitsetööstusettevõtetes ning linna haldusteenuste pakkujatel. Hommikul kohtus Prigožin Voronežis Lõuna sõjaväeringkonna peahoones Venemaa kaitseministri asetäitja Junus-bek Jevkuroviga ja GRU asejuhi kindralleitnant Vladimir Aleksejeviga. Ta esitas oma nõudmised Putinile, milleks oli Venemaa kaitseminister Sergei Šoigu ja kindralstaabi ülem kindral Valeri Gerassimovi ametist vabastamine. Peale läbirääkimiste tulemusteta lõppu alustasid Wagneri väeosad (umbes 5000 meest) Dmitri Utkini juhtimisel liikumist Moskva suunas ja jõudsid liikudes mööda M4 magistraalil õhtuks Moskva oblasti piirile, umbes 200 kilomeetri kaugusele Moskvast. Oma teel ei kohanud nad maa peal mingit vastupanu. Neid üritasid takistada õhujõud. Wagneri õhutõrje tulistas alla 7 lennumasinat. Tulevahetuse käigus süttis Voroneži kütuseterminal. Sõltumatu sõjandusblogi Oryx andmeil kaotasid Vene regulaarväed Wagneri üksuste mässu tõttu kokku kuus helikopterit (millest viis hävisid) ning ühe juhtimislennuki Il-22M. Wagneri üksused kaotasid samas ühe soomuki ning veel kolm sõidukit. Peale lõunat teatas Tšetšeenia liider Ramzan Kadõrov, et saadab oma väeüksuse Ahmat Rostovisse mässajatega võitlema. Lahingutesse nad ei jõudnud. Wagneri vägede edasiliikumise takistamiseks kaevati maanteed mitmes kohas üles. Väidetavalt rajasid Vene armee üksused teetõkked ka Okaa jõe sillale Moskva oblastis. Laupäeva õhtul teatasid Prigožin ja Valgevene liider Aleksandr Lukašenko, et viimase vahendatud läbirääkimised viisid kokkuleppeni, mille järgi peatab Wagner edasi liikumise, et vältida verevalamist. Kremli poolt osalesid kõnelustes Vene presidendi administratsiooni ülem Anton Vaino, Vene julgeolekunõukogu sekretär Nikolai Patrušev ja Vene Föderatsiooni suursaadik Valgevenes Boris Grõzlov. Kreml selgitas, et Lukašenko abil jõutud kokkulepe tähendab, et Prigožin lahkub Valgevenesse, kriminaalmenetluse tema vastu tühistatakse ning marsis osalenud wagnerlaste üle kohut ei peeta. Vladimir Putin tänas Valgevene presidenti. Lepingu järgi võivad Wagneri võitlejad soovi korral asuda ümber Valgevenesse, sõlmida lepingu Venemaa kaitseministeeriumiga või lihtsalt naasta oma perekondade juurde. Pärast kokkulepet asusid Wagneri sõdurid Doni-äärsest Rostovist, Voronežist ja muudelt aladelt lahkuma. Nendega koos lahkus Doni-äärsest Rostovist Prigožin. 25. juuni hommikuks olid Wagneri üksused lahkunud kõikidelt hõivatud positsioonidelt. On ebaselge, mis oli Prigožini aktsiooni tegelik eesmärk. Kas ta tahtis ainult vältida oma üksuse liitmist Venemaa relvajõududega või oli ta eesmärk mõjutada Venemaa poliitikat laiemalt. Venemaa esimese telekanali Pervõi sõjakorrespondendi Irina Kuksenkova sõnul tulistas Wagneri õhutõrje Voroneži lähedal alla Venemaa sõjalise juhtimislennuki Il-22, mille pardal oli 10 inimest. "Kui Prigožinilt juba Lõuna sõjaväeringkonna staabis küsiti, miks seda tehti, kuna see lennuk ei ründa, vaid täidab muid ülesandeid, siis ta ütles, et kolonnis olnud loll õhutõrjuja lasi alla kõik, mis õhku tõusis," kirjutas Kuksenkova Telegramis. Tema sõnul nõustus Wagneri grupi asutaja Jevgeni Prigožin maksma hüvitisena ohvrite perekondadele 50 miljonit rubla. Venemaa opositsioonilise uudisteportaali "The Insider" andmetel tulistasid wagnerlased alla kuus Venemaa sõjakopterit, sealhulgas üks helikopter Mi-8, kolm elektroonilise sõjapidamise kopterit Mi-8MTPR-1, üks ründehelikopter Mi-35M ja üks helikopter Ka-52 Alligator. Kremli-meelne väljaanne Ridovka väidab, et kokkupõrgetes Wagneriga hukkus 15 Vene sõjaväelast. Wagneri palgasõdurite seas hukkunuid ei teatatud. Prigožini enda väitel hukkus Wagneri poolel kaks Venemaa kaitseministeeriumile allunud sõdurit, kes olid Wagneriga vabatahtlikult liitunud. Valgevene presidendi, Prigožini ammuse tuttava kinnitusel saabus wagnerlaste pealik lennukiga Valgevenesse. President Putin tunnistas esimest korda, et Wagneri eraarmee ülalpidamiseks eraldati riigi eelarvest sadu miljardeid rublasid. 4. juulil tagastati Prigožinile ametlikult Peterburi Bolšoi domis varem Peterburi äärelinnas "Põhja-Versailles'" ("Северный Версаль") külas toime pandud läbiotsimise käigus konfiskeeritud relvad ja 10 miljardit rubla. Lukašenka 6. juulil avaldatud kinnitusel ei viibi Prigožin Valgevenes. Juuli alguses andis Ukraina luureülem Kõrõlo Budanov intervjuu uudisteagentuurile Reuters ja ütles, et Wagneri võitlejad jõudsid Jevgeni Prigožini mässu ajal Venemaa tuumarelvabaasi. Budanovi sõnul tahtsid Wagneri võitlejad saada enda valdusse väikseid nõukogudeaegseid tuumaseadmeid. Hukkus vähemalt 12 (hinnanguliselt kuni 20) sõjaväelast, põhiliselt lendurid. Venemaa presidendi pressiesindaja Dmitri Peskov teatas, et ametivõimud ei hakka mässus osalenud wagnerlasi vastutusele võtma, arvestades nende sõjalisi teeneid. On ebaselge, kui suur oli Wagneri mässu tegelik toetus Vene sõjaväelaste hulgas. Samuti ei ole selge, kas Prigožin tegutses üksi või oli tegemist suurema vandenõuga. Luureallikad väidavad, et vandenõust olid teadlikud mitmed kõrgemad Venemaa sõjaväelased, nagu Sergei Surovikin. 14. juunil avaldas Wall Street Journal oma allikatele viidates andmed, et vähemalt 10 Vene armee kõrgemat ohvitseri on vangistuses ja 15 inimest on ametist kõrvaldatud. Vene kaitseministeeriumi allikad ütlesid 28. juunil The Moscow Timesile, et Venemaa endine õhu- ja kosmosevägede ülem, vägede asejuht Ukrainas kindral Sergei Surovikin on vahi alla võetud. Vene ajakirjanik Aleksei Venediktov teatas 29. juunil Twitteris, et Venemaa relvajõududest on vallandatud õhu- ja kosmosevägede ülema kindral Sergei Surovikini asetäitja kindralpolkovnik Andrei Judin. Ameerika Ühendriikide Riikliku Julgeolekunõukogu pressiesindaja Adam Hodge teatas, et USA on Venemaa sündmusi jälginud ning konsulteerib nende arengute osas liitlaste ja partneritega. Eesti siseministri Hanno Pevkuri sõnul ei ole Eesti läheduses muutusi toimunud. Samas võib turbulents Venemaal mõjutada tegevust piiril ning Eesti piirivalve on oma valmisolekut tõstnud. Läti välisminister Edgars Rinkēvičs teatas, et seoses Venemaa sündmustega ei väljasta Läti Venemaa kodanikele humanitaar- ega muud tüüpi viisasid. Williams, Tom; Nancarrow, Dan (24. juuni 2023). "Live: Wagner fighters allegedly march into Russia, with leader vowing to go 'all the way' against military". ABC News (Austraalia inglise). Vaadatud 24. juunil 2023. Wagner is meant to be 25,000 with another 25,000 in Russia. "LIVE — Wagner chief 'humiliated' Putin, Ukraine says". Deutsche Welle (inglise). 25. juuni 2023. Vaadatud 25. juunil 2023. At least 13 Russian servicemen perished in the Wagner mercenary uprising, according to pro-Kremlin military bloggers. The number may have actually been more than 20, independent commentators reported on Sunday, citing the downing of six helicopters and a reconnaissance plane ... "Chef's Special – Documenting Equipment Losses During The 2023 Wagner Group Mutiny". Oryx (veebisait). 24. juuni 2023. Originaali arhiivikoopia seisuga 24. juuni 2023. Krebs, Katharina; Hodge, Nathan (24. juuni 2023). "Prigozhin says his forces 'are turning our columns around,' amid claims of deal brokered by Lukashenko". CNN. Vaadatud 24. juunil 2023. Presse, AFP-Agence France. "Wagner Group Starts Pull-out From Russia's Rostov-on-Don". Barrons.com (Ameerika inglise). Vaadatud 24. juunil 2023. ФСБ завела на Пригожина уголовное дело о призывах к вооруженному мятежу, meduza, 23. juuni 2023 Prigožini väitel ründasid Vene väed Wagneri tagalalaagrit ERR: 24.juuni 2023 Karolina Hird; Riley Bailey; Grace Mappes; Angelica Evans; Mason Clark (23. juuni 2023). "Russian Offensive Campaign Assessment, June 23, 2023". understandingwar.com (inglise). ISW. Vaadatud 25. juunil 2023. Prigozhin claimed that the Wagner Commanders’ Council made the decision to stop “the evil brought by the military leadership” who neglect and destroy the lives of tens of thousands of Russian soldiers. [Prigožin väitis, et Wagneri komandöride nõukogu tegi otsuse, et peatada "sõjalise juhtkonna poolt tekitatud kurjus", mis jätab unarusse ja hävitab kümnete tuhandete vene sõdurite elu.] Yevgeny Prigozhin’s coup Russia’s Federal Security Service announces a felony investigation into Wagner Group’s incitement to ‘armed rebellion’ Andrew Osborn; Kevin Liffey (24. juuni 2023). "Russian mercenary boss Prigozhin in standoff with Russian army amid 'armed mutiny'". reuters.com (inglise). Reuters. Vaadatud 24. juunil 2023. В Москве, Московской и Воронежской областях ввели режим контртеррористической операции, TASS, 24. juuni 2023 Terrorismivastased meetmed kehtestati ka Voroneži oblastis, ERR, 24. juuni 2023 Putin: Venemaa lõhkujad saavad karistatud ERR: 24.juuni 2023 «Ситуация сложная»: Собянин объявил понедельник нерабочим днем в Москве из-за КТО, Forbes, 24. juuni 2023 Prigožin: Wagner peatas oma marsi Moskva peale ERR: 24.juuni 2023 Chef’s Special - Documenting Equipment Losses During The 2023 Wagner Group Mutiny Oryx Prigožin: me ei läinud Vene valitsust kukutama ERR: 26.juuni 2023 Meduza: Prigožiniga pidas kõnelusi Lukašenko, kuna Putin ei tahtnud ERR: 25.juuni 2023 Vene meedia: kriminaalmenetlust Prigožini vastu pole tühistatud ERR: 26.juuni 2023 Vene meedia: FSB tühistas Wagneri vastu algatatud kriminaalmenetluse ERR: 27.juuni 2023 "Russia-Ukraine War | Paramilitary Chief Abruptly Ends Standoff in Russia". nytimes.com (inglise). NYT. 24. juuni 2023, 21:30. Vaadatud 24. juunil 2023. The move came after Yevgeny Prigozhin, the leader of the Wagner mercenary group, halted his forces’ march on Moscow. The Kremlin spokesman said Mr. Prigozhin would go to Belarus. Putin: pean kinni Wagneri võitlejatele antud lubadustest ERR: 26.juuni 2023 Putin: Vene julgeolekujõud hoidsid ära kodusõja ERR: 27.juuni 2023 Segadused Venemaal: Wagner lahkus Rostovist, Lipetskist ja Voronežist ERR: 25.juuni 2023 ISW: Мятеж ЧВК "Вагнер" указал на слабые места Минобороны РФ ЧВК Вагнера почти дошла до Москвы и развернулась, авиация РФ понесла рекордные потери в воздухе за все время войны. Что происходит на фронте The Insider 24 June 2023 23:03 Песков: дело против Пригожина прекратят, он "уйдёт в Беларусь" Radio Svoboda 24 June 2023 ‘We did not want to spill Russian blood’: Prigozhin makes statement on Wagner Group’s mutiny attempt Novaya Gazeta Europe 26 June 2023 19:23 Guy Faulconbridge; Gleb Stolyarov (27. juuni 2023, 16:54). "Russian mercenary Prigozhin is in Belarus - Lukashenko says". reuters.com (inglise). Reuters. Vaadatud 27. juunil 2023. "Live: Wagner chief Prigozhin has arrived in Belarus after failed rebellion, Lukashenko says". france24.com (inglise). France 24. 27. juuni 2023, 16:07. Vaadatud 27. juunil 2023. Даниил Сотников (27. juuni 2023, 17:24). "Путин признал спонсирование ЧВК "Вагнер" государством | Российский президент впервые признал, что на содержание ЧВК "Вагнер" из бюджета выделяли сотни миллиардов рублей" [Putin tunnistas "Wagneri" eraarmee riiklikku sponsorlust | Venemaa president tunnistas esmakordselt, et Wagneri eraarmee ülalpidamiseks eraldati eelarvest sadu miljardeid rublasid.] (vene). DW. Vaadatud 27. juunil 2023. Putini sõnul pidas Vene riik Wagnerit täielikult üleval miljardi euro eest aastas Delfi 28.06.2023 Александра Иванова. "Фонтанка": Пригожину вернули наградной пистолет от Шойгу | Основатель ЧВК "Вагнер" лично приезжал в управление ФСБ в Санкт-Петербурге за изъятым во время обыска в его коттедже оружием, пишут журналисты. DW, 5. juuli 2023 Жан Рофе, Илья Коваль. Лукашенко: Пригожина в Беларуси нет. DW, 6. juuni 2023 Budanov: Wagner jõudis mässu ajal Vene tuumarelvadele väga lähedale ERR 11. juuli 2023 Итог мятежа ЧВК "Вагнер", Vabadusraadio, 24. juuni 2023 "NYT: USA ametnike sõnul teadis kindral Surovikin Prigožini mässuplaanist". Delfi 28.06.2023 USA luure: kindral Surovikin teadis Wagneri mässuplaanist ERR 28. juuni 2023 "Russian General Knew About Mercenary Chief's Rebellion Plans, U.S. Officials Say". NYT 28.06.2023 USA luure: kindral Surovikin teadis Wagneri mässuplaanist ERR: 28.juuni 2023 Lääne allikad: Prigožin plaanis Vene sõjaväelise juhtkonna vahi alla võtta ERR: 28.juuni 2023 Allikate sõnul on Vene kindral Surovikin vahi all ERR: 28.juuni 2023 Vaatleja: Vene sõjaväeringkondades algas puhastus ERR 14. juuli 2023 Источники в Минобороны сообщают об аресте генерала Суровикина The Moscov Times: 28.juuni 2023 Aleksei Venediktov Twitter: 28.juuni 2023 Russian Generals Accuse Mercenary Leader of Trying to Mount a Coup, The New York Times, 23. juuni 2023 Pevkur: Doni-äärne Rostov ja Voronež on Ukraina sõjas olulised sõlmpunktid, ERR, 24. juuni 2023 Edgars Rinkēvičs'e twitteri postitus, 24. juuni 2023 Мятеж, измена, удар в спину. Главное из обращения Путина о мятеже ЧВК "Вагнер". BBC News Русская служба, 24. juuni 2023 (video, 02:57) Mutiny leaders want Russia 'choked in bloody strife' - Putin. BBC News, 27. juuni 2023 Kolonel Leo Kunnas: Prigožin võib tegutseda emotsioonil või ka planeeritult ERR video: 24.juuni 2023 Ajaloolane (David Vseviov): otsustav on see, mis juhtub Moskvas ERR video : 24.juuni 2023 Analüütik (Konstantin Eggert): Venemaa on jäädavalt muutunud ERR video: 24.juuni 2023 Saks: Putini jätkamine on suure kahtluse alla seatud ERR video: 24.juuni 2023 Meelis Oidsalu: miks Prigožin loobus? ERR: 25.juuni 2023 Kolonel (Janno Märk): Prigožini mässule leiti lühiajaline lahendus ERR: 26.juuni 2023 Vaatlejad: Putini võim mureneb ja riigis võib puhkeda järgmine mäss ERR: 27.juuni 2023 Teadur (Ivo Juurvee): Prigožinil õnnestus Putini trooni kõigutada ERR: 27.juuni 2023* * Saks: Wagneri mässu mõju alles jõuab rindele ERR: 28.juuni 2023 "SÕJARAPORT Teet Kalmus: uued infokillud Prigožini mässust tulevad muudkui päevavalgele". EPL 28.06.2023, 12:51 "Ukraina presidendi nõunik Podoljak: Putini maine on nullitud nii sise- kui ka välisturu jaoks". EPL 01.07.2023, 07:00 "„Ta oleks peaaegu Moskva ära võtnud ja võib ka Valgevenes tuumarelvad hõivata." Miks on Prigožin endiselt ohtlik?". Forte 01.07.2023, 00:33 Civil war in the Russian Federation: the course and losses of the parties. Militarnõi, 28. juuni 2023